Ego Robertus, Dei gratia Cabilonensis episcopus, notum facio omnibus tam futuris quam presentibus, quod Petrus de Tasei et Galterus frater suus, anno Incarnationis dominę Mo Co LXXXoVIIIo, remiserunt domui de Firmitate omnes calumpnias quas ei faciebant, et concesserunt et guerpierunt ei omnia unde investita erat eodem tempore. Dederunt etiam predicte domui de Firmitate aliquantulum terre que est sub clauso de Perraria, et fiduciarunt in manu Odonis de Saujengis archidiaconi, in presentia nostra, quod de his omnibus firmam pacem tenerent domui de Firmitate, et super hoc constituerunt fratribus fidejussores et responsores pacis scilicet Bartholomeus de Capella, Richardus Blancum de Seniciaco, Stephani de Burze, unumquemque de LX solidis, qui et ipsi hujus rei testes sunt, et propter hoc predicti Petrus et Galterus de Taisei haberunt a fratribus de Firmitate VI libras scilicet C solidis Trenorchiensis et XX solidis Cluniacensis.